इतिहास में शेरशाह के शासन-प्रशासन की बहुत प्रशंसा मिलती है। क्या सत्ता सम्भालने के बाद मंत्री से लेकर सन्तरी तक सभी सरकारी कर्मियों को उसने बदल दिया होगा? ऐसा तो नहीं लगता। उसने खुद ईमानदारी से काम करना शुरु किया होगा और मंत्रियों, सेनापतियों को भी ईमानदारी के लिए बाध्य किया होगा। आगे इनलोगों ने अपने अधिकारियों को बाध्य किया होगा ईमानदारी के लिए और उससे आगे अधिकारियों ने अपने कर्मियों को बाध्य किया होगा।